મે ૨૯
૨૯ મેનો દિવસ ગ્રેગોરીયન પંચાંગ મુજબ વર્ષનો ૧૪૯મો (લિપ વર્ષ દરમ્યાન ૧૫૦મો) દિવસ છે. આ દિવસ પછી વર્ષ પુરું થવામાં ૨૧૬ દિવસ બાકી રહે છે.

મહત્વની ઘટનાઓ 
 ૧૪૫૩ – કોન્સ્ટેન્ટીનોપલનું પતન: સુલતાન મહેમદ દ્વિતીય ફાતિહની આગેવાની હેઠળની ઓટ્ટોમન સેનાએ ૫૩ દિવસની ઘેરાબંધી પછી કોન્સ્ટેન્ટીનોપલ પર કબજો કર્યો અને બાઇઝેન્ટાઇન સામ્રાજ્યનો અંત આવ્યો.
 ૧૬૫૮ – સમુગઢની લડાઈ: મુઘલ સમ્રાટ શાહજહાંના પુત્રો વચ્ચે મુઘલ સામ્રાજ્યના ઉત્તરાધિકાર માટેની નિર્ણાયક લડાઈ.
 ૧૮૦૭ – મુસ્તફા ચોથા ઓટ્ટોમન સામ્રાજ્યના સુલતાન અને ઇસ્લામના ખલીફા બન્યા.
 ૧૮૮૬ – ફાર્માસિસ્ટ જ્હોન પેમ્બર્ટને કોકા કોલાની પ્રથમ વિજ્ઞાપન એટલાન્ટા જર્નલમાં પ્રકાશિત કરી.
 ૧૯૧૯ – આલ્બર્ટ આઇન્સ્ટાઇનના સાપેક્ષવાદના સિદ્ધાંતની કસોટી આર્થર એડિંગ્ટન અને એન્ડ્રુ ક્લાઉડ ડી લા ચેરોઇસ ક્રોમેલિન દ્વારા કરવામાં આવી.
 ૧૯૫૩ – એડમંડ હિલેરી અને શેરપા તેનઝિંગ નોર્ગેએ માઉન્ટ એવરેસ્ટ શિખર સર કર્યું.
 ૧૯૬૪ – પેલેસ્ટાઇનના પ્રશ્ન પર ચર્ચા કરવા માટે પૂર્વ જેરુસલેમમાં આરબ સંઘની બેઠક મળી, જેમાં પેલેસ્ટાઇન મુક્તિ સંગઠન (Palestinian Liberation Organization)ની રચનાની પહેલ કરવામાં આવી.
 ૧૯૯૯ – અવકાશ યાન 'ડિસ્કવરી'એ આંતરરાષ્ટ્રીય અવકાશ મથક (International Space Station) સાથે પ્રથમ વખત જોડાણ (ડોકીંગ) કર્યું.

જન્મ 
 ૧૯૦૬ – ટી. એચ. વાઇટ, બ્રિટીશ ભારતમાં જન્મેલા અંગ્રેજી લેખક (અ. ૧૯૬૪)
 ૧૯૧૭ – જ્હોન એફ કેનેડી, અમેરિકાના ૩૫મા પ્રમુખ (અ. ૧૯૬૩)
 ૧૯૨૬ - ધીરુબેન પટેલ, ગુજરાતી સાહિત્યકાર

અવસાન 
 ૧૯૮૭ – ચૌધરી ચરણ સિંહ, ખેડૂત રાજકારણી અને ભારતના પાંચમા વડાપ્રધાન. (જ. ૧૯૦૨)
 ૧૯૭૨ – પૃથ્વીરાજ કપૂર, ભારતીય સિનેમા અને હિંદી ફિલ્મ ઉદ્યોગના અગ્રણી અભિનેતા. (જ. ૧૯૦૬)
 ૨૦૦૩ – સવિતા આંબેડકર, ભારતીય સામાજિક કાર્યકર્તા, ડૉક્ટર અને બાબાસાહેબ આંબેડકરના બીજા પત્ની. (જ. ૧૯૦૯)

તહેવારો અને ઉજવણીઓ 
 સંયુક્ત રાષ્ટ્ર શાંતિરક્ષક આંતરરાષ્ટ્રીય દિવસ (International Day of United Nations Peacekeepers) 
 નેપાળ: ગણતંત્ર દિવસ

બાહ્ય કડીઓ 
 બી.બી.સી.(BBC): આજનો દિવસ

મે